Jordstråler | NetSpirit
Ved jordstråler forstås elektromagnetiske stråler fra jordens indre. Dem som tror på jordstråler argumentere for at der øjensynlig er sammenhæng mellem diverse sygdomme, især kræftsygdomme, og så mennesker der ofte befinder sig i felter med høj elektromagnetisk stråling – eksempelvis fordi de har deres seng placeret der.
En af de ting forskerne gerne vil vide mere om er, hvorfor Jordens magnetfelt hele tiden flytter sig i forhold til den geografiske nordpol. For tiden flytter den sig 10-40 km mod nordvest om året. I øjeblikket ligger den magnetiske nordpol cirka 1200 km fra den geografiske nordpol. På illustrationen til venstre kan du følge den magnetiske nordpols vandring i det nordlige Canada. Samtidig bliver feltet også svagere og svagere – og det kunne godt være et tegn på, at magnetfeltet er ved at vende helt op og ned på sig selv. Nord bliver til syd og syd bliver til nord – på computerberegninger kan man se hvordan, og fra geologiske undersøgelser ved man, at Jordens magnetfelt cirka en gang hver 200.000 år har det med at vende. Hvis du forestiller dig, at du for nogle hundrede tusinde år siden gik rundt på Jorden med et kompas, da ville kompasset vise, at nord ligger i retning af Antarktis – altså modsat af, hvordan det er i dag.
Radiæstesi er et fint ord for pendulering og måling af Jordstråling med pilekvist eller andet redskab. Radiæstesi betyder “følsomhed over for strålinger”. Hvor stort et område dette begreb egentligt dækker over er meget omdiskuteret – men mange er overbeviste om, at der er noget om snakken og en hel del har allerede fået målt deres hjem for eventuel skadelig stråling fra Jorden. I visse tilfælde har man endda anbragt en antennelignende anordning for at beskytte sig mod strålingen.
At man skal være på vagt over for usynlig stråling er velkendt i videnskaben – tænk blot på de forholdsregler man tager over for røntgenstråler og radioaktiv stråling. Jordstråling er usynlig og da den i modsætning til røntgen- og radioaktiv stråling endnu ikke kan måles med elektrisk apparatur, er strålingen ikke alment anerkendt af videnskaben.
Mange har allerede får opmålt deres hjem for Jordstråler, som har samme styrke i stueetagen som på 10’ende sal. I Tyskland er det visse steder god praksis at måle- og tage højde for stråling allerede i forbindelse med et nybyggeri.
Andre metoder kan være at placere en kobbertråd omkring huset, nøjagtigt anbragte bokse med kraftige magneter eller nedgravning af jernstænger efter en udførlig beregning, hvorved disse jernstænger bliver magnetiseret på en sådan positiv måde, at de kan eliminere den negative Jordstråling. En mere enkel løsning kan være, at flytte sin seng og foretrukne lænestol til en placering uden strålingsrisiko – i nogen tilfælde kan der være tale om bare at skulle flytte den mindre en en halv meter.
Det fortælles at katte tiltrækkes af Jordstrålingsfelter mens hunde ikke kan fordrage dem. Har man hund eller kat, kan det således være klogt at observere, hvor de foretrækker at ligge – holder katten for eksempel af at ligge i sengen, bør man være på vagt!
Palle Gad siger, at hjertet ikke alene er muskel – det er også et lille elektrisk apparat, som i sit indre rummer en lille knude, der kaldes for sinus-knuden. Denne knude anvender små elektriske strømme til at fortælle hjertemusklen, at nu er det på tide at trække sig sammen og pumpe blod ud i legemet. Sinus-knuden bruger en frekvens på 50 hertz, hvilket er meget tæt på de frekvenser Jordstrålings-linier og underjordiske vandårer udsender. Det er derfor sandsynligt, at nogle mennesker er født med en stor overfølsomhed over for strålingen og sinus-knuden derved kan blive forstyrret, når et spædbarn lægges på et strålebesat sted.